|  |
| --- |
| На основу члана 7. и 8. Посебног колективног уговора за здравствене установе чији је оснивач Република Србија, Aутономна Покрајина и јединица локалне самоуправе (,,Сл.гласник РС“,бр 96/2019 и 58/2020-Анекс I), **Сагласности Министарства здравља РС број: 112-01-00704/2021-02 од 13. јула 2021. године,** в.д.директора Специјалне болнице за неуролошка обољења и постттрауматска стања,,Др Боривоје Гњатић“, Стари Сланкамен расписује :  **ЈАВНИ ОГЛАС ЗА ПРИЈЕМ У РАДНИ ОДНОС**  на неодређено време, са пуним радним временом и то за следећa раднa местa, односно послове:  **1.Доктор медицине** – 1 извршилац  Услови:  - Високо образовање:  - на интегрисаним академским студијама медицине, по пропису који уређује високо образовање, почев од 10.септембра 2005.године;  - на основним студијама у трајању од најмање пет година, по пропису који је уређивао високо образовање до 10.септембра 2005.године;  - стручни испит,  - лиценца,  - шест месеци радног искуства у звању доктора медицине.  Опис послова:  Врши обраду болесника и у вези са тим води одговарајућу документацију у складу са доктрином рада у Болници, по упутству и под надзором специјалисте спроводи и контролише физикалну и медикаментозну терапију болесника на одељењу и у терапијама, обавља послове дежурног лекара и лекара у специјалистичкој амбуланти, према распореду, обавља и друге послове из своје струке по налогу руководиоца одељења, помоћника директора за здравствену делатност и директора, коме је и одговоран за свој рад.  2.Медицинска сестра/техничар на осталим болничким одељењима– 1 извршилац  Услови :  - IV степен стручне спреме,  - средња медицинска школа општег смера,  - положен стручни испит,  - лиценца,  - шест месеци радног искуства у наведеном звању.  Опис послова :  Пружа здравствену негу болесницима. Обавља све медицинско-техничке радње у оквиру свог степена образовања. Врши поделу ординарне терапије. Учествује у здравственом васпитању болесника, самостално или у тиму. Води медицинску документацију, регистрацију извршеног рада и обавља одређене административне послове. За свој рад одговорна је Одељенској сестри, Главној сестри, руководиоцу одељења, помоћнику директора за здравстевну делатност и Директору, којима је и одговорна за свој рад. Ради и друге послове из домена своје струке а по налогу одељенске сестре, главне сестре, руководиоца одељења, помоћника директора за здравствену делатност и директора, коме и одговара за свој рад.  Уз пријаву, у којој је потребно навести за које послове се пријављују, кандидати подносе кратку биографију и доказе о испуњености услова огласа. Доказе о испуњености огласа подносе се у ОВЕРЕНОЈ ФОТОКОПИЈИ.  Као доказе о испуњености услова за радно место под **редним бројем 1**-доктор медицине, кандидати су дужни да доставе: оверена фотокопија дипломе о стеченом образовању одговарајућег профила, оверена фотокопија уверења о положеном стручном испиту, оверена фотокопија лиценце издате од надлежне коморе или решења о упису у Комору (ако кандидат није у радном односу), доказ о радном искуству (потврда послодавца, уговор о раду, радна књижица или други доказ о радном искуству).  Као доказе о испуњености услова за радно место под **редним бројем 2**- медицинска сестра/техничар на осталим болничким одељењима, кандидати су дужни да доставе: оверена фотокопија дипломе о завршеној средњој медицинској школи општег смера, оверена фотокопија уверења о положеном стручном испиту, оверена фотокопија лиценце издате од надлежне коморе или решења о упису у Комору (ако кандидат није у радном односу), доказ о радном искуству (потврда послодавца, уговор о раду, радна књижица или други доказ о радном искуству).  Оглас се објављује на огласној табли и интернет презентацији Специјалне болнице за неуролошка обољења и постттрауматска стања,,Др Боривоје Гњатић“, Стари Сланкамен, интернет страници Министарства здравља Републике Србије и у огласним новинама Националне службе за запошљавање ,,Послови“.  Рок за подношење пријава је **8 дана од дана објављивања огласа у огласним новинама Националне службе за запошљавање,,Послови“.**  Пријаву са документацијом доставити поштом или лично на адресу: Специјална болница за неуролошка обољења и постттрауматска стања,,Др Боривоје Гњатић“, Стари Сланкамен, ул.Др Боривоје Гњатић број 50-52, 22 329 Стари Сланкамен - Одељењу за правне послове, са назнаком ,,Пријава на оглас“ и навођењем радног места на које се конкурише.  Неблаговремене и непотпуне пријаве неће се разматрати.  Одлука о избору кандидата биће донета у року од 30 дана од дана истека рока за пријаву кандидата.  **В.Д.ДИРЕКТОРА:**  Др Снежана Савчић,спец.физ.мед.и рехабилитације |